钦定古今图书集成/明伦汇编/氏族典/第463卷 > 《廖用贤尚友录》 > 傅自得
## 钦定古今图书集成/明伦汇编/氏族典/第463卷 > 《廖用贤尚友录》 > 傅自得

按《尚友录》：自得少负文名，三应博学宏词科。尢袤表
其文集云：“英伟盖世之才，超迈不群之器，不能与世
俯仰。其文气骨雄壮，波澜浩渺。有《至乐斋文集》。”淳熙
中，为宣城太守。自得未成童时，赋《玉界尺》诗，语意警
拔，李公邴异之，许妻以女。二子伯寿、伯诚联第。伯寿
仕至枢密，伯诚仕至侍郎，除集贤修撰，知建宁。